เมื่อประมานวันที่ 26 ธ.ค. 63โดนสุนัขกัด (ไม่เคยฉีดวัคซีนพิษสุนัขบ้า) เลยรีบไปพบแพทย์ได้ฉีดกระตุ้นบาดทะยัก และฉีดวัคซีนพิษสุนัขบ้า1เข็ม ต่อมาวันที่ 29 ธ.ค. 62และ 3 ม.ค. 63 ได้ฉีดอีก รวมเป็น 3 เข็ม วันนี้วันที่ 6 ม.ค. 63 โดนกัดซ้ำมีแผลเลือดออกเล็กน้อย ต้องไปรับการฉีดใหม่ไหมคะ หรือไม่ต้องและสามารถกินยาฆ่าเชื้อได้ไหมยี่ห้อ SIA-MOX เพราะนัดฉีดเข็มที่ 4 วันที่ 23 ม.ค. 63 รบกวนด้วยคะ. ขอบพระมาก
สวัสดีค่ะ หากถูกสุนัขกัดซ้ำระหว่างที่กำลังวัคซีนป้องกันพิษสุนัขบ้านั้น สามารถฉีดวัคซีนต่อไปได้เลยตามปกติไม่ต้องฉีดเพิ่มหรือไปเริ่มฉีดใหม่ค่ะ แตแนะนำแจ้งแพทย์ที่ดูแลให้ทราบด้วยตามแนวทางขององค์การอนามัยโลกปี 2561 ระบุว่า หากมีการสัมผัสโรคซ้ำ ก็คือถูกสัตว์กัดซ้ำภายใน 3 เดือน ไม่ต้องรับวัคซีนซ้ำ แต่แนวทางของสถานเสาวภาและกระทรวงสาธารณสุขของประเทศไทยยังคงยึดหลักให้ฉีดวัคซีนกระตุ้นหลังถูกกัด โดยถ้าถูกกัดซ้ำภายใน 6 เดือนให้ฉีดกระตุ้นแค่ 1 เข็มเข้ากล้าม ถ้าเกิน 6 เดือนให้ฉีด 2 เข็มที่วันที่ 0 และ 3 โดยในประเทศไทยยังมีรายงานว่าในผู้ป่วยบางรายหลังได้รับวัคซีนไปภายใน 3 เดือน มีระดับภูมิคุ้มกันไม่พอที่จะป้องกันโรค อันนี้เป็นกรณีถ้าถูกกัดซ้ำหลังฉีดวัคซีนครบแล้ว